Tegnologie laat koerant sukkel | Die Vryburger
Die Vryburger kon die afgelope Maandag nie gelees word toe ’n vreemde verskynsel opgeduik het en die diensverskaffer rond getrap het om die probleem op te los.
Die redaksie maak verskoning aan ons lesers vir die ontwrigting waaraan hulle self niks kon doen om dit beter te maak nie.
Die koronavirus het blykbaar ook die koerant aangeval, maar gelukkig het die herstel vinnig gekom. “Soos duiwels wat jou inwag” – Lees ’n uittreksel uit Fanie Viljoen se sielkundige riller, Prooi | LAPA Uitgewers
“Soos duiwels wat jou inwag” – Lees ’n uittreksel uit Fanie Viljoen se sielkundige riller, Prooi
by LAPA Uitgewers on May 25th, 2015 Tweet
Fanie Viljoen se eerste roman vir volwassenes is ‘n sielkundige riller wat vra: “Wie is uiteindelik die jagter, en wie die prooi?”
Prooi handel oor die verstrengelde lewens van drie karakters – Cody Young, die player, Owen Jooste, die hokvegter, en Lauren Cooper, die beeldskone verleidster.
Die skrywer het ‘n uittreksel op sy webtuiste gedeel waarin die leser die jaloerse dromer, Owen Jooste, ontmoet. Hy probeer om die onheilspellende nagklub – Black Valentine – af te sweer, maar dit is makliker gesê as gedaan.
“Ek is klaar met hierdie plek.” Owen Jooste se stem slaan na hom toe terug in Diana se halfverligte kantoor. “Dis verby. Finish.” Hy trek sy skouers terug en die hemp span oor sy arms en bors. Hy kyk Diana vas in die oë. Sy moet weet hy maak nie grappies nie.
Diana sit daar voor hom. Sy draai rustig heen en weer in die leerstoel agter die lessenaar.
Hy haat hierdie vrou. Haar mondhoeke trek stadig in ’n effense glimlag asof sy haar nie deur sy harde stem sal laat afskrik nie. “Ek is seker ek kan jou oortuig om te bly. Wat wil jy hê, Owen? Meer geld?”
“Dit gaan nie oor geld nie.”
“Nou wat dan? Sit, Owen, laat ons praat.”
“Ek wil niks verder van jou hoor nie, Diana. En ek wil ook nie sit nie, ek het jou net kom sê ek waai nou. Dis al.” Hy probeer hard om nie nog kwater te word nie. Dis gevaarlik, weet hy.
“Owen, skat,” gaan sy aan asof sy nie ’n woord gehoor het wat hy sê nie.
Wat is dit met haar?
“Wees nou redelik, toe? Jy kan my tog seker sê wat jou pla voordat jy gaan?”
Die woorde ril deur hom. Dis deel van die probleem. Dis nie net hierdie plek nie. Nie net Black Valentine nie. Dis sy ook – Diana met haar mooi woordjies waaragter donker goed skuil. Soos duiwels wat jou inwag.
Lees verder: Fanie Viljoen
Prooi deur Fanie Viljoen
Tags: Afrikaans, Boekuittreksel, Boekuittreksels, Book Excerpts, Book Extracts, Crime, Excerpts, Extracts, Fanie Viljoen, Fiction, Fiksie, LAPA Uitgewers, Prooi, South Africa, Spanningsverhaal, uittreksel
« “Aanvaar kritiek. Leer daaruit” – Peet Venter en Henk Breytenbach gee raad aan aspirantskrywers
Leer lees met Tippie die olifant – Tien nuwe boeke in Jose en Reinette Palmer se Leer my lees-reeks »